**ŠIAULIŲ MIESTO SAVIVALDYBĖS ADMINISTRACIJOS**

**KULTŪROS SKYRIUS**

**SPRENDIMO** „**DĖL ŠIAULIŲ MIESTO SAVIVALDYBĖS TARYBOS 2020 M. RUGSĖJO 3 D. SPRENDIMO NR. T-338** „**DĖL ŠIAULIŲ MIESTO REPREZENTACINIO RENGINIO STATUSO SUTEIKIMO IR JO DALINIO FINANSAVIMO IŠ ŠIAULIŲ MIESTO SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ PAKEITIMO“**

**AIŠKINAMASIS RAŠTAS**

2022-02-08

Šiauliai

**Parengto sprendimo projekto tikslai ir uždaviniai.**

Šio sprendimo projekto tikslas – pakeisti Šiaulių miesto reprezentacinio renginio statuso suteikimo ir jo dalinio finansavimo iš Šiaulių miesto savivaldybės biudžeto lėšų tvarkos aprašo (toliau – Aprašas), patvirtinto Šiaulių miesto savivaldybės tarybos 2020 m. rugsėjo 3 d. sprendimu Nr. T-338 „Dėl Šiaulių miesto reprezentacinio renginio statuso suteikimo ir jo dalinio finansavimo iš Šiaulių miesto savivaldybės biudžeto lėšų tvarkos aprašo patvirtinimo“, 25 punktą ir pakoreguoti 20 punkto techninę klaidą.

**Dabartinis sprendimo projekte aptariamų klausimų reguliavimas.**

Sprendimo projekte aptariami klausimai reguliuojami vadovaujantis Šiaulių miesto savivaldybės tarybos 2020 m. rugsėjo 3 d. sprendimu Nr. T-338 „Dėl Šiaulių miesto reprezentacinio renginio statuso suteikimo ir jo dalinio finansavimo iš Šiaulių miesto savivaldybės biudžeto lėšų tvarkos aprašo patvirtinimo“ ir atsižvelgiant į Šiaulių miesto savivaldybės Kontrolės ir audito tarnybos 2022 m. sausio 25 d. raštą Nr. GDA-23 „Dėl reprezentacinių renginių dalinio finansavimo atitikties audito ataskaitos“.

**Sprendimo projekte numatytos naujos teisinio reglamentavimo nuostatos.**

Aprašo 20 punkte taisoma techninė klaida nurodant, kad dėl lėšų poreikio kitiems metams, atsižvelgiant į pateiktą praėjusių metų renginio ataskaitą ir patikslintą paraišką gauti reprezentacinio renginio dalinį finansavimą iš savivaldybės biudžeto lėšų, siūlymus Komisijai teikia Švietimo, Kultūros ir Sporto tarybos.

Atsižvelgiant į Šiaulių miesto savivaldybės Kontrolės ir audito tarnybos 2022 m. sausio 25 d. raštą Nr. GDA-23 „Dėl reprezentacinių renginių dalinio finansavimo atitikties audito ataskaitos“, koreguojamas Aprašo 25 punktas, praplečiant aprašymą, kokie dokumentai įrodantys 30 proc. prisidėjimą, turi būti pridėti teikiant paraišką.

**Priėmus sprendimą, galimos pasekmės.**

Priėmus sprendimą numatomos teigiamos pasekmės, nes Apraše bus aiškiai apibrėžta kokius dokumentus, įrodančius prisidėjimo dalį, turi pateikti projekto vykdytojas prieš pasirašant sutartį.

Neigiamų pasekmių nenumatyta.

**Priėmus sprendimą, keičiami ar pripažįstami negaliojančiais teisės aktai.**

Priėmus sprendimą, kiti teisės aktai nebus keičiami.

**Sprendimui įgyvendinti reikalingi priimti papildomi teisės aktai.**

Sprendimui įgyvendinti papildomų teisės aktų priimti nereikės.

**Sprendimui įgyvendinti reikalingos lėšos.**

Sprendimui įgyvendinti lėšos nereikalingos.

**Sprendimo projekto antikorupcinis vertinimas.**

Sprendimo antikorupcinis vertinimas nereikalingas.

**Sprendimo projektą parengė** Šiaulių miesto savivaldybės administracijos Kultūros skyrius. Tiesioginė rengėja – Kultūros skyriaus vyr. specialistė Žydronė Tamutienė, tel. (8 41) 59 62 24. Projekto iniciatoriai: Šiaulių miesto savivaldybės administracijos Švietimo, Kultūros ir Sporto skyriai.

**Numatomo teisinio reguliavimo poveikio vertinimo rezultatai.**

Teisinio reguliavimo poveikio vertinimas nenumatytas.

Vedėja Daina Kinčinaitienė